Applause

"Applause" (euskeraz: Txalo) 2013ko ARTPOP albumeko Lady Gaga abeslari eta musikagile estatubatuarraren abestia da. Electropop-abesti bat da, non jarraitzaileei txalotzen jarraitzeko bihotz ematen dien (bertatik abestiaren izena). Abestia idazteko, Lady Gagak DJ White Shadow, Julien Arias, Martin Bresso, DJ Snake, Nicolas Mercier, Nick Monson eta Dino Zisis musika-ekoizleen laguntza jaso zuen, non sintetizadore-soinuak eta bere The Born This Way Ball Tourretik jasotako txalo-soinuak ageri diren. Abestiaren produkzioa, halere, DJ White Shadow eta Gaga beraren gainean egon zen. Abestiaren aurkezpen ofiziala 2013ko abuztuaren 19rako programaturik bazegoen ere, zenbait abesti-zatiren filtrazioak Interscope Records-ek singlea astebete lehenago kaleratzea eragin zuen.

Kritikari dagokionez, kritikoek, orokorrean kritika onuragarriak izan zituzten, "Applause" The Fame albumeko abestiekin parekatuz. Salmentei dagokienez, Espainiako musika-zerrendetako bat zenbakira ailegatu zen, eta, Frantzian, besteak beste (Kanada, Amerikako Estatu Batuak, Italia eta Erresuma Batua, hainbat aipatzearren) zerrendako lehen hamar postuetara ere. Euskal Herrian, Top Gazteako lehen postura ailegatu zen ere, hiru astez lehen postuan mantenduz. Abestia lehen aldiz 2013ko MTVko VMA Sarietan aurkeztu zen, Brooklyn-en (New York) ospatutako sari-zeremonia, urte bereko abuztuaren 25ean. Singlearen lehen bizitza-hilean MTVren EMA Sarietara nominaturik egon zen, "bideoklip onenaren" kategorian, Miley Cyrus-en "Wrecking Ballen" aurka galdu bazuen ere.

Bestalde, "Applause" zenbait telesailetan izan zen bertsionatua; hala nola, The X Factor (AEB), La Academia Kids (Mexiko) eta The Voice (Frantzia). Era berean, 2014ko Miss America-ko desfilean eta urte bereko Victoria's Secret-en Moda Ikuskizunean (VSFS).

 Erreferentziak 

 Kanpo estekak 

Kategoria:Abestiak
Kategoria:2013ko abestiak
Kategoria:Lady Gagaren abestiak
Kategoria:Ingelesezko abestiak
Kategoria:Pop abestiak
Kategoria:Lady Gaga
Kategoria:ARTPOP